Document ID: 32004D0278

Απόφαση της Επιτροπής
της 10ης Φεβρουαρίου 2004
σχετικά με τη θέση της Κοινότητας για την τροποποίηση των προσαρτημάτων του παραρτήματος 4 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων
(2004/278/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2002/309/ΕΚ, Ευρατόμ του Συμβουλίου και της Επιτροπής σχετικά με την συμφωνία επιστημονικής και τεχνολογικής συνεργασίας, της 4ης Απριλίου 2002, για τη σύναψη επτά συμφωνιών με την Ελβετική Συνομοσπονδία(1), και ιδίως το άρθρο 5 παράγραφος 2 δεύτερη περίπτωση,
Εκτιμώντας τα ακόλουθα:
(1) Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων καλούμενη εφεξής "γεωργική συμφωνία" τέθηκε σε ισχύ την 1η Ιουνίου 2002.
(2) Το άρθρο 6 της γεωργικής συμφωνίας θεσπίζει μια μεικτή γεωργική επιτροπή επιφορτισμένη με την διαχείριση της γεωργικής συμφωνίας και τη διασφάλιση της ορθής λειτουργίας της.
(3) Σύμφωνα με το άρθρο 11 της γεωργικής συμφωνίας η μεικτή γεωργική επιτροπή μπορεί να αποφασίσει να τροποποιήσει τα παραρτήματα 1 και 2, καθώς και τα προσαρτήματα των άλλων παραρτημάτων της συμφωνίας.
(4) Η Κοινότητα πρέπει να καθορίσει ποια θέση θα υποστηρίξει η Επιτροπή στο πλαίσιο της μεικτής επιτροπής όσον αφορά τις τροποποιήσεις των προσαρτημάτων.
(5) Τα μέτρα που προβλέπονται σ' αυτή την απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η θέση της Κοινότητας που θα υποστηρίξει η Επιτροπή στο πλαίσιο της μεικτής γεωργικής επιτροπής που θεσπίστηκε με το άρθρο 6 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων βασίζεται στο σχέδιο απόφασης της μεικτής γεωργικής επιτροπής το οποίο επισυνάπτεται στην παρούσα απόφαση.
Άρθρο 2
Η απόφαση της μεικτής γεωργικής επιτροπής θα δημοσιευθεί στην Επίσημη Εφημερίδα της Ευρωπαϊκής Ένωσης μετά την έγκρισή της.
Βρυξέλλες, 10 Φεβρουαρίου 2004.

Labels: 3
18
15